ການເຄື່ອນໄຫວຢ່າງຫ້າວຫັນ ສາມາດຊ່ວຍຫລຸດຄວາມສ່ຽງຕໍ່ ການເປັນໂຣກສະໝອງເຊື່ອມ ລົງໄດ້ (ເບິ່ງວີດີໂອພາສາອັງກິດຊ້າໆ)
ອົງການອະນາໄມໂລກ ຫລື WHO ເວົ້າວ່າ ມີຄົນປະມານ 35 ລ້ານຄົນ ຢູ່ ​ໃນທົ່ວໂລກ ທີ່ກໍາລັງດໍາລົງຊີວິດ ຢູ່ກັບສະພາວະ​ສະໝອງເຊື່ອມ ຫລື dementia.
ຜົນການຄົ້ນຄວ້າໃໝ່ 2 ບັ້ນ ໄດ້ໃຫ້ການສະໜັບສະໜຸນແກ່ຫລັກຖານທີ່ວ່າ ການອອກ ກໍາລັງກາຍສາມາດຊ່ວຍຫລຸດຜ່ອນຄວາມສ່ຽງຕໍ່ ການເປັນໂຣກສະໝອງເຊື່ອມ ທີ່ພາໃຫ້ ຫລົງລືມນັ້ນໄດ້ ດາຣາມີເລື້ອງນີ້ມາສະເໜີທ່ານ ຈາກລາຍງານຂອງພະແນກພາສາ ອັງກິດພິເສດ ຫລື Special English ຂອງວີໂອເອ ມີຫລັກຖານຫລາຍຂຶ້ນ ທີ່ສໍ່ສະແດງໃຫ້ເຫັນວ່າ ການເຄື່ອນໄຫວໄປມາ ຫລືເຮັດວຽກຢ່າງ ຫ້າວຫັນນັ້ນ ສາມາດຊ່ວຍຫລຸດຜ່ອນຄວາມສ່ຽງຕໍ່ການເປັນໂຣກສະໝອງເຊື່ອມຂອງຄົນ ລົງໄດ້ ໂຣກສະໝອງເຊື່ອມ ຫລື  ແມ່ນຊື່ລວມຂອງຜົນກະທົບຂອງໂຣກ ຄວາມຈໍາເຊື່ອມ ຫລື , ລົມສາລະບາດ ຫລື  ແລະ ໂຣກສະໝອງຜິດປົກກະຕິອັນອື່ນໆ ເຮົາອາດຖືວ່າ ຄົນຜູ້ນຶ່ງເປັນໂຣກສະໝອງເຊື່ອມໄດ້ ຖ້າເຂົາເຈົ້າຫາກຂາດຄວາມສາມາດທາງສະໝອງໃນສອງ ຫລືຫລາຍດ້ານກວ່ານັ້ນຂຶ້ນໄປ ເຊັ່ນຄວາມສາມາດດ້ານການຈື່ຈໍາແລະດ້ານພາສາ ຮ່ອງຮອຍອື່ນໆທີ່ບົ່ງບອກວ່າເປັນໂຣກ ສະໝອງເຊື່ອມ ແມ່ນມີລວມທັງການຂາດຄວາມສາມາດທີ່ຈະຄິດໄດ້ຢ່າງຈະແຈ້ງ ຫລືບໍ່ສາ ມາດທີ່ຈະຄວບຄຸມອາລົມໄດ້ ອົງການອະນາໄມໂລກ ຫລື WHO ເວົ້າວ່າ ມີຄົນປະມານ 35 ລ້ານຄົນ ຢູ່ ໃນທົ່ວໂລກ ທີ່ກໍາລັງດໍາລົງຊີວິດຢູ່ກັບສະພາວະສະໝອງເຊື່ອມ ການສຶກສາຄົ້ນຄວ້າກ່ຽວກັບການອອກກໍາລັງກາຍ ແລະໂຣກສະໝອງເຊື່ອມ ສ່ວນໃຫຍ່ ແມ່ນອີງຕາມການລາຍງານຕົນເອງຂອງພວກເຂົ້າຮ່ວມການຄົ້ນຄວ້າ ຊຶ່ງກໍຄືການຂໍໃຫ້ພວກ ປະກອບສ່ວນ ລາຍງານກ່ຽວກັບລະດັບການເຄື່ອນໄຫວ ຕ່າງໆທາງຮ່າງກາຍຂອງພວກ ເຂົາເຈົ້າ ທ່ານນາງ ລໍຣາ ມິດເດິລເຕິນ (Laura Middleton) ຊຶ່ງເປັນນັກຄົ້ນຄວ້າ ທີ່ສະຖາບັນຄົ້ນຄວ້າຊັນນີບຣຸກ (Sunnybrook) ແລະມະຫາວິທະຍາໄລ ວໍເຕີລູ (Waterloo) ໃນການາດາເວົ້າວ່າ ມີບັນຫາຫລາຍ ຢ່າງນໍາການລາຍງານກ່ຽວກັບຕົວເອງນັ້ນ ທ່ານນາງ ລໍຣາ ມິດເດິລເຕິນ ເວົ້າວ່າ "" ດັ່ງນັ້ນ ສາສະດາຈານ ມິດເດິລເຕິນ ຈຶ່ງໄດ້ນໍາພາທີມງານນຶ່ງ ທໍາການສຶກສາຄົ້ນຄວ້າບັ້ນ ໃໝ່ ເພື່ອວັດແທກລະດັບການເຄື່ອນໄຫວຕ່າງໆ ໃນທາງວິທະຍາສາດ ການສຶກສາຄົ້ນຄວ້າ ດັ່ງກ່າວນີ້ ໄດ້ໃຊ້ເວລາ 5 ປີ ຊຶ່ງມີຄົນເຂົ້າຮ່ວມ ເກືອບຮອດ 200 ຄົນ ອາຍຸສະເລ່ຍຂອງ ພວກເຂົ້າຮ່ວມ ແມ່ນ 75 ປີ ພວກເຂົາເຈົ້າແມ່ນໄດ້ດື່ມນໍ້າທີ່ພວກນັກວິທະຍາສາດເອີ້ນວ່າ ຫລື ນໍ້າທີ່ຕິດປ້າຍສອງຊັ້ນ ຄືມັນບັນຈຸທາດໄຮໂດຣເຈນ ແລະອອ໊ກຊີເຈນ ໃນຮູບແບບທີ່ ສາມາດໝາຍ ອົງປະກອບຕ່າງໆເຫລົ່ານີ້ ຢູ່ພາຍໃນນໍ້າໃນຮ່າງກາຍຂອງຄົນໄດ້ ຊຶ່ງພາໃຫ້ ນັກວິທະຍາສາດສາມາດທີ່ຈະວັດແທກພະລັງງານ ທີ່ໃຊ້ໄປນັ້ນໄດ້ ໂດຍການກວດປັດສະວະ ຫລືຢ່ຽວ ການຄົ້ນຄວ້າໄດ້ສະແດງໃຫ້ເຫັນ ວ່າ ຍິ່ງມີການເຄື່ອນໄຫວໄປມາ ຫລາຍເທົ່າໃດ ກໍຍິ່ງພາໃຫ້ ຄວາມສ່ຽງຕໍ່ການມີສະພາວະ ຄວາມຈໍາເຊື່ອມ ແລະການສູນ ເສຍຄວາມສາມາດໃນການເຂົ້າ ໃຈຫລຸດລົງຫລາຍເທົ່ານັ້ນ ຜົນການສຶກສາຄົ້ນຄວ້ານີ້ໄດ້ ຖືກນໍາລົງພິມເຜີຍແຜ່ ໃນວາ ລະສານການແພດປິ່ນປົວພາຍ ໃນ ຫລື ໃນການສຶກສາອັນທີສອງນັ້ນ ພວກນັກຄົ້ນຄວ້າຊາວຝຣັ່ງ ໄດ້ ລາຍງານກ່ຽວກັບການອອກກໍາ ລັງກາຍແລະໂຣກສະໝອງເຊື່ອມ ໃນກຸ່ມຜູ້ຍິງ ທີ່ມີຄວາມສ່ຽງຕໍ່ ການເປັນໂຣກຫົວໃຈ ເຊ່ນ ອ້ວນພີຈົນເກີນໄປ ຫລືເປັນໂຣກເບົາຫວານ ທ່ານນາງ ມາຣີ-ໂນແອລ ເວີກາມເບຣ (Marie-Noel Vercambre) ຈາກມູນນິທິສາທາ ລະນະສຸກ ຫລື  ຢູ່ນະຄອນ ປາຣີ ເປັນຜູ້ນໍາພາ ໃນການສຶກສາຄົ້ນຄວ້າບັ້ນນີ້ ຜົນການຄົ້ນຄວ້າແນະໃຫ້ຮູ້ວ່າ ແມ່ນແຕ່ການຍ່າງເປັນກ້າວ ໄວໆ ມື້ລະເຄິ່ງຊົ່ວໂມງເທົ່ານັ້ນ ກໍສາມາດທີ່ຈະຊ່ວຍຫລຸດຄວາມສ່ຽງຕໍ່ການເຊື່ອມໂຊມລົງ ຂອງຄວາມສາມາດໃນການເຂົ້າໃຈ ນັ້ນໄດ້ ດຣ ເອຣິກ ລາຣ໌ເຊິນ (Eric Larson) ຈາກສະຖາບັນຄົ້ນຄວ້າສຸຂະພາບກຸ່ມ ຫລື  ທີ່ເມືອງຊີແອັຕເຕິລ ລັດວໍຊິງຕັນ ໄດ້ ຂຽນຄວາມເຫັນກ່ຽວ ກັບການສຶກສາຄົ້ນຄວ້າສອງບັ້ນນີ້ ແລະກ່າວວ່າ: